Un bărbat de 57 de ani din Flămânzi a reuşit să le lase fără replică pe cadrele medicale din Unitatea de Primiri Urgenţe (UPU) după ce s-a prezentat pentru o problemă mai puţin întâlnită între personalul medical specializat pentru urgenţe medicale.

Bărbatul s-a prezentat singur în Urgenţe şi s-a dus direct la asistenta care se ocupa de triajul bolnavilor, fiind agitat şi îngrijorat de starea în care era.

„Ne-am alertat că poate este vorba despre o afecţiune gravă, însă când l-am întrebat ce a păţit, ne-a spus foarte serios că nu mai avea erecţie de câteva zile şi trebuie să îl ajutăm”, a povestit aceasta.

Blocaţi pentru un moment, asistenţii l-au întrebat pe bărbat cu ce crede el că poate fi ajutat în urgenţe, iar acesta le-a spus că este dispus să facă orice pentru a i se rezolva problema.

În cele din urmă i s-a explicat că problema sa poate fi rezolvată în urma unui consult de specialitate la sexolog sau un urolog, fiind sfătuit să îşi facă o programare în Ambulatoriul de Specialitate.